**Tartalomjegyzék**

**A Zalakaros Város Önkormányzata Képviselőtestülete 2018. február 22-i ülésén hozott határozatokról**

Hat. száma Tartalom

**Nyílt:**

28/2018 Zárt ülés elrendelése

30/2018 Főépítészi feladatok ellátására ajánlati felhívás kibocsátása

**Zárt:**

29/2018 Tervezői szóbeli tájékoztatás a Gyógyhelyfejlesztési terv állásáról

31/2018 A Cyclo-Net projekt keretében műszaki ellenőrzésre beérkezett
 ajánlatok elbírálása

32/2018 A Cyclo-Net projekt keretében a kerékpárút építési kivitelezésére
 beérkezett ajánlatok elbírálása

**Interpelláció:**

**-**

**Képviselői kérdések, bejelentések:**

**-**

**Tájékoztató:**

**-**

**Kivonat:** A Zalakaros Város Önkormányzata Képviselőtestülete 2018. február 22-én megtartott ülésének jegyzőkönyvéből.

**Képviselőtestület 28/2018. (II.22.) számú határozata:**

Zalakaros Város Önkormányzat Képviselőtestülete elrendeli a meghívóban szereplő 2., 3. 4. számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2018. május 17.

 Szabóné dr. Csányi Marianna

 Jegyző

**Kivonat:** A Zalakaros Város Önkormányzata Képviselőtestülete 2018. február 22-én megtartott ülésének jegyzőkönyvéből.

**Képviselőtestület 30/2018. (II.22.) számú határozata:**

1./ Zalakaros Város Önkormányzat Képviselőtestülete Zalakaros város főépítészi feladatainak ellátására vonatkozó ajánlati felhívást az előterjesztésnek megfelelően jóváhagyja.

2./ A megbízási szerződés díjának fedezetét – 2.160.000,-Ft összeget - a 2018.évi költségvetés önkormányzati fejezetén belül biztosítja.

3./ Zalakaros Város Önkormányzat Képviselőtestülete felhatalmazza a polgármestert az ajánlati felhívás kibocsátására.
4./ Zalakaros Város Önkormányzat Képviselőtestülete a megbízási keretszerződés tervezetét az alábbi módosításokkal hagyja jóvá:

 1.6. Megrendelő a fenti feladatokat jelen keretszerződés 2.1. pontban meghatározott időtartama alatt írásban jogosult megrendelni. A megrendelésnek tartalmaznia kell a feladat rövid meghatározását. Megrendelést a főépítésznek a polgármester jogosult adni. A teljesítés megtörténtét a Városfejlesztési Osztályvezető igazolja.

1.8. A Megbízott a megbízást Zalakaros Város Polgármesterének utasításai szerint és a Megbízó érdekének megfelelően köteles teljesíteni. A kapott utasításoktól nem térhet el, de szakmai véleményeltérését a Megbízóval köteles ismertetni, illetve amennyiben az utasítás jogszabályba ütközik arra Megbízó figyelmét köteles felhívni.

3.1 Megbízottnak az 1. pontban meghatározott megbízás ellátásáért a Megbízó az alábbiakban meghatározott megbízási díjat köteles fizetni:

Mérnöknap díja: ………..

3.2.A keretszerződés alapján a városfejlesztési osztály vezetőjének javaslatát figyelembe véve Zalakaros Város polgármestere jogosult felkérni a megbízott főépítészt az adott feladat ellátására és megállapodni a feladat ellátás összegéről. A megbízó és a megbízott előzetes tárgyalásai alapján a feladat ellátásához szükséges mérnöknapok számát havi maximum 4 napban (8óra/nap) határozta meg. A teljesítésigazolást a városfejlesztési osztály vezetője adja ki.

3.3. A megbízási díjat a számla kiállítását követően a Megbízó 5 munkanapon belül, átutalással a Megbízott ….. Banknál vezetett…….. számú számlájára teljesíti. A számla kiállításra a megbízott a megbízó részéről történő teljesítés igazolás kiállítását követően havonta jogosult.
Határidő: 2018. február 23.
Felelős: Novák Ferenc polgármester
Operatív felelős: Gaál Krisztina személyzeti-és önkormányzati referens

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2018. május 17.

 Szabóné dr. Csányi Marianna

 Jegyző

**Kivonat:** A Zalakaros Város Önkormányzata Képviselőtestülete 2018. február 22-én megtartott ülésének jegyzőkönyvéből.

**Képviselőtestület 29/2018. (II.22.) számú határozata:**

Zalakaros Város Önkormányzat Képviselőtestülete a Gyógyhelyi központ kiviteli terveinek tovább tervezése érdekében az alábbi határozatot hozza:

1./ a terven szereplő futópálya nyomvonala módosuljon (1,2m széles, 400m hosszú), ne metsződjön bele a térbe a későbbi használhatóság miatt – az amfiteátrum körzetébe kell ezt megvalósítani;

2./ a projektben mindenképpen a kötelező fásítást meg kell valósítani, de ez nem képezi a projekt részét - kivágandó fákat pótolni, önkormányzat feladata annak engedélyeztetése;

3./ el kell készíteni a projekthelyszín teljeskörű kertészeti tervét, amelynek megvalósítása nem történik meg a projektben teljes mértékben, de az önkormányzatnak, amikor anyagi lehetőségei ezt engedik, a terv alapján történjenek a további fejlesztések;

4./ a jégpályának helyet kell biztosítani, e vonatkozásban a tervezőtől vár az önkormányzat javaslatot, (meglévő teniszpályákra telepíthető, villamos energia és vízellátás biztosítása, csatlakozó vezetékek - kiállások elhelyezése), valamint szakági tervező adja meg az árammennyiség igényét és ehhez kapcsolódó műszaki paramétereket, és a szükséges E.ON teendőket, engedélyeztetési kötelezettségeket, a jégpályának csak a helye kerüljön kijelölésre;

5./a tervben szereplő módosított parkoló elrendezést a képviselőtestület jónak találja, és azt elfogadja, vizsgálni kell, hogy az út teherbírása feleljen meg a nagyobb járművekkel való közlekedésnek is;

6./ meg kell felelnie a rendezvénytér megközelítését biztosító útnak a kisteherautóval, tűzoltóautóval való közlekedésnek, ezért a képviselőtestület kéri, hogy a helyszínrajzon kerüljenek megjelölésre, (utak teherbírása 10t), a tervezett rétegrendek ennek figyelembe vételével készüljenek;

 7./ a kerékpárút és a sétáló út egyértelmű szétválasztása, elkülönülése valósuljon meg, a sétányoknál az összeköttetéseket meg kell erősíteni (burkolat térkövezés elkülönülés), a fő sétány nyomvonala legyen hangsúlyos és folytonos nyomvonalú (az idei évben kiépítésre kerülő kerékpárútra a sétányt nem lehet rávezetni);

8./ a térburkolattal körbezárt részekre vonatkozóan javaslatot vár a képviselőtestület a szakvélemények beszerzése után;

9./ a kavicsos sétány - öblök helyett térburkolatos felület készüljön;

10./ a tervező javaslata alapján a rendezvénytér padokban interaktív világítás tervezésével a képviselőtestület egyetért (LED-csík);

11./ a rendezvénytér körül biztosítani kell a borházak közműcsatlakozásainak lehetőségét a vízvételi csonkok biztosítása az öntözéshez, a vezeték keresztmetszeteket ezek figyelembevételével, ennek megfelelően kell méretezni;

12./ minden zöld foltra csepegtető automata öntözőrendszer kerüljön kialakításra (locsolás és vízvételi hely kialakítása rézsűben (szökőkút vonalában),
a nagyobb zöldfelületeken biztosítani kell a vízvételi lehetőséget, illetve megfelelő növényzet telepítése, tervezőtől javaslatot kérünk (a növényzet elhelyezés és a vízvételi lehetőség kerüljön összehangolásra);

13./ a zöldterületekre illetve a fűszerkertbe a talajrétegződését tervezni szükséges;

14./ a képviselőtestület javaslat vár a tervezőtől, hogy milyen öntözés a legmegfelelőbb a burkolattal körbezárt zöld területeken;

15./ a központi feljárat két oldalán fűszerkert kerüljön kialakításra;

16./ a szökőkút kialakítása az alábbi feltételek figyelembevételével a tervező és a szakcég javaslata alapján kerüljön megtervezésre:
 - 2 részre kell osztani a szökőkutat (részek arányát megvizsgálni) cél, hogy minél
 kisebb vízterű legyen
 - kb.70m2 vízlépcső (medence) - minél kisebb vízterű és vízmélységű legyen, az
 üzemeltethetőség miatt;
 - kb. 50m2 ’placc’, felső részen megvilágított vizes elemek, ’spriccelős”,
 színeffektusokkal
 - a szökőkút kialakítása során figyelemmel kell lenni a téli víztelenítés lehetőségére,
 illetve lehessen rajta járni;

17./ térburkolatok Semmelrock térkővel kerüljenek megtervezésre, a lépcsők kész térkő elemekkel;

18./ mészkőfelület nem készül a szökőkút alsó részén (sétány részen);

19./ a hullámos motívum kialakítását vizsgálni kell

20./A Gyógyhelyi épülettel kapcsolatosan:

20.1/ épület acél tetőzetű, vasbeton oszlopokkal, acél tartószerkezettel, 3 rétegezésű üvegezés, üvegfal legyen;

20.2./ a rendezvény-helyiség padozata: Vinyl padló (Grabo Plankit), padlóvédelem (Gerflor Bateco);

20.3./ a terem zajcsillapított legyen;

20.4./ előcsarnok gres lap burkolattal kialakított;

20.5./ emeleti korlát: kötél, mögötte plexi lappal;

20.6./ homlokzat burkolat világos tömegű, színes párkányzattal;

20.7./ épület homlokzatburkolata polisztirol hőszigetelésre ragasztott, különböző méretű téglaburkolattal;

20.8./ rendezvény terem déli oldalán szélesebb ablakok legyenek elhelyezve, sötétítő függönnyel;

20.9./ az itt kialakításra kerülő ablakok feleljenek meg a tűzvédelmi előírásoknak;

20.10./ a terem mobil osztófalának kialakítása problémás, nagyméretű acél rácsostartó építése szükséges, drága és nem esztétikus;

20.11./ a rendezvény-helyiség vb. konzollemeze szélesebb lesz (’2’ raszterig tart), tömör vb. mellvéddel, mely egyben az alatta húzódó mobilfal tartószerkezetét adja, ennek a síkjába kerül majd beépítésre a módosított mobilfal;

20.12./ a konzol alatti részen angolaknás ablak beépítése a helyiség déli oldalán;

20.13./ tárolást padlástérben is biztosítani kell, ehhez ollós emelő (doboz lift) beépítése szükséges, tervező adja meg a lift pontos helyét;

20.14./ fűtési megoldás: hővisszanyerős gép, kétcsöves fan-coil rendszer, hőszivattyús fűtés-hűtés kialakítása (nyáron folyadékhűtőként üzemel), a rendezvény helyiségben 6 befúvás – 6 elszívással;

20.15./ a homlokzat kivilágított legyen, homlokzat feliratot – Zalacarte - még átgondolásra javasolja.

Határidő: 2018. április 9.

Felelős: Novák Ferenc polgármester

Operatív felelős: Tóthné Őri Ibolya városfejlesztési osztályvezető

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2018. május 17.

 Szabóné dr. Csányi Marianna

 Jegyző

**Kivonat:** A Zalakaros Város Önkormányzata Képviselőtestülete 2018. február 22-én megtartott ülésének jegyzőkönyvéből.

**Képviselőtestület 31/2018. (II.22.) számú határozata:**

Képviselőtestület:

1./ Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által a Magyarország – Horvátország Határon Átnyúló Együttműködési Program 2014-2020” felhívásán támogatást nyert HUHR/1601/2.1.1/0011 azonosító számú, „Cyclo-Net” projekt keretében a műszaki ellenőri feladatok ellátása tárgyú ajánlattételi eljárásban a Kapos Hidro Kereskedelmi és Szolgáltató Kft. (7400 Kaposvár, Buzsáki u. 48.), a Kanizsaber Építőipari Beruházási és Vállalkozási Kft. (8800 Nagykanizsa, Ady E. u. 50.), a Zalaber Vállalkozási Kft. (8900 Zalaegerszeg, Kosztolányi u.10.), és Darabos Géza EV (8900 Zalaegerszeg, Kossuth L. u. 61. IV/27.) által benyújtott ajánlatokat érvényesnek nyilvánítja.

2./ Nyertes ajánlattevőként a Kanizsaber Építőipari Beruházási és Vállalkozási Kft. (8800 Nagykanizsa, Ady E. u. 50.) kerül kihirdetésre a kerékpárút építésre vonatkozóan bruttó 2.984.500,- Ft és a gyalogos híd vonatkozásában bruttó 190.500 Ft árral.

3./ felhatalmazza a Polgármestert a megbízási szerződés megkötésére.

4./ Zalakaros Város Önkormányzata pénzügyi fedezetet a HUHR/1601/2.1.1/0011 azonosító számú Interreg pályázata terhére biztosítja.

Határidő: azonnal
Felelős: Novák Ferenc polgármester
Operatív felelős: Tóth Enikő projektmenedzser, Magyarné Kovács Judit pénzügyi
 osztályvezető

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2018. május 17.

 Szabóné dr. Csányi Marianna

 Jegyző

**Kivonat:** A Zalakaros Város Önkormányzata Képviselőtestülete 2018. február 22-én megtartott ülésének jegyzőkönyvéből.

**Képviselőtestület 32/2018. (II.22.) számú határozata:**

A Képviselőtestület:

1. a közbeszerzési eljárást eredményessé nyilvánítja.

A beérkezett ajánlatokat az alábbiak szerinti bírálja el:

az Aszfaltpálya Építő Kft. (2141 Csömör, Határ út 056/20. hrsz.) ajánlattevő ajánlatát érvényessé nyilvánítja;

- a BAUTERC-PRIZMA Mélyépítő Műszaki és Kereskedelmi Kft. (8800 Nagykanizsa, Ady utca 50.) ajánlattevő ajánlatát érvényessé nyilvánítja;

- a RINOTERRA Kft. (8800 Nagykanizsa, Téglagyári utca 20.) ajánlattevő ajánlatát érvényessé nyilvánítja;

- a Szabadics Zrt. (8749 Zalakaros, Jegenye sor 3.) ajánlattevő ajánlatát érvényessé nyilvánítja;

- a Vértes-Út Építő és Szolgáltató Kft. (2890 Tata, Agostyáni út 78.) ajánlattevő ajánlatát érvényessé nyilvánítja.

2. Az eljárás nyertesének a BAUTERC-PRIZMA Mélyépítő Műszaki és Kereskedelmi Kft. (8800 Nagykanizsa, Ady utca 50.) ajánlattevőt nyilvánítja és felhatalmazza a polgármestert, hogy vele a szerződést nettó 177.330.650,- Ft, bruttó 225.209.929 Ft ajánlati árral és (10000 ponttal) az ajánlattételi felhívás mellékletét képező szerződéstervezet alapján megkösse, azzal, hogy az opcionálisan megjelölt munkák vonatkozásában az önkormányzat 2018. május 1-ig nyilatkozik az adott munka megrendeléséről.

3. Zalakaros Város Önkormányzata a kerékpárút építésre pénzügyi fedezetet a HUHR/1601/2.1.1/0011 azonosító számú Interreg pályázata terhére biztosítja 190.157.100 Ft összegben, az eljárás megindításakor meghatározott anyagi fedezethez képest hiányzó 14.404.534 Ft-ból 6.021.705 Ft-ot a 2018. évi költségvetés Céltartalékban „Árok lefedés” költségvetési sor, 8.382.829 Ft-ot a 2018. évi költségvetés Általános tartaléka sora terhére rendelkezésre bocsátja.

4. Zalakaros Város Önkormányzata az opcionális ároklefedésre pénzügyi fedezetet 20.648.295 Ft összegben a 2018. évi költségvetés Céltartalékban „Árok lefedés” költségvetési sorból biztosítja.

Határidő: szerződéskötési moratórium lejártát követően azonnal
Felelős: Novák Ferenc polgármesterOperatív felelős: Tóth Enikő, városfejlesztési osztályvezető

Kmft.

Novák Ferenc s.k. Szabóné dr. Csányi Marianna s.k.

Polgármester Jegyző

A kivonat hiteles.

Zalakaros 2018. május 17.

 Szabóné dr. Csányi Marianna

 Jegyző